סמליל השירות
**גוגל תצוגת רחוב** (באנגלית: **Google Street View**) הוא שירות של חברת גוגל המוגש כחלק מגוגל מפות ו-Google Earth, המאפשר לצפות בתמונות פנורמיות ממיקומים רבים ברחובות ערים רבות בעולם. השירות מאפשר למשתמש "לשוטט", באופן וירטואלי, ברחובות הערים ולהביט לכל כיוון, כאילו הוא עצמו צועד ברחוב.

היסטוריה
--------

מפת הפרויקט "גוגל תצוגת רחוב", **נכון לנתוני אפריל 2017**
  מדינות בהן הכיסוי כמעט מלא
  מדינות בהן הכיסוי חלקי
  מדינות בהן מתוכנן כיסוי מלא או חלקי (רשמי)
  מדינות בהן מתוכנן כיסוי מלא או חלקי (לא רשמי)
  מדינות בהן מוצגים עסקים או אתרי תיירות נבחרים בלבד
  מדינות ללא כיסוי קיים או מתוכנן

לציון עשור לשירות "גוגל תצוגת רחוב", בשלהי מאי 2017, שונתה, למשך שבוע, צורתו של סמן האיש הכתום, המשמש להצגת הרחובות, כך שהוא אחז בשלושה בלונים וחבש כובע יום הולדת.
השירות הושק לראשונה ב-25 במאי 2007. ניתן לצפות ב"כיסוי הגאוגרפי" של השירות על ידי כניסה ל"Google Earth'" או "גוגל מפות", ואז, הזזת סמן בצורת איש קטן בצבע כתום שנמצא בפינת היישום והחזקתו, ללא עזיבת העכבר, על האזור לגביו מעוניינים לראות את הכיסוי. לאחר כמה שניות, מופיע "שקף" כחול המתאר את כל המרחב שבו יש כיסוי לשירות.

יצירת מאגר התמונות מתבצעת על ידי כלי רכב הנוסעים ברחובות הערים כשהם מאובזרים במצלמה פנורמית המצלמת תמונות ב-360 מעלות. את התמונות מחברים יחד ומעלים לאתר, וכך מאפשרים לצופה להביט לכל כיוון בו יחפוץ.

במרץ 2013 חויבה גוגל לשלם 7 מיליון דולרים ל-37 מדינות בארצות הברית, בעקבות תלונות נגדה על איסוף לא מורשה של נתונים אישיים מנתבים אלחוטיים שנעשה באמצעות רכבי הצילום.

בשנת 2014 יצאה אפשרות ל-Street View המאפשרת לראות את הצילומים במציאות מדומה.

על פי מפות הכיסוי של השירות בישראל, נכון לנובמבר 2013, יש לגוגל, ככל הנראה, את מפת הפריסה המעודכנת של כל ה"נקודות החמות" של רשתות ה-Wi-Fi בישראל, בהיבטי מיקום ושמות הרשתות, לכל הפחות. נתונים אלה מאפשרים לחברה לתת שירותי מיקום למשתמשיה בדיוק של מטרים בודדים על ידי "הצלבת" נתוני קליטת "ג'י פי אס", "רשתות הסלולר" ו"רשתות הוויי פיי" באופן רצוף וניהול וטיוב רצופים של כל המידע הזה, כל הזמן.

### ערים ואתרים בישראל

מכונית הצילום, למרגלות הר הבית, ירושלים
בספטמבר 2011 החלה גוגל לצלם רחובות בישראל והודיעה כי תצלם רק במרחבים ציבוריים, תטשטש פרצופים ולוחיות זיהוי. באפריל 2012 עלה לראשונה השירות שהוצגו בו רחובות תל אביב, ירושלים וחיפה. אחר כך הוצגו בהדרגה גם ערים ואתרים נוספים ברחבי ישראל. ובהם אוניברסיטת בן-גוריון, אוניברסיטת בר-אילן, מוזיאון ישראל, המרכז למורשת הצ'רקסית בכפר כמא, הספארי ברמת גן, גן החיות התנ"כי ועוד. עד לנובמבר 2013, כמעט כל המרחב הבנוי בישראל צולם והפך לזמין לחיפוש וצפייה באמצעות השירות.

גוגל דואגת לעדכן את צילומי הערים לאורך השנים ומפרסמת את לוח הנסיעות של הרכב באתר תצוגת רחוב.

מסיבות ביטחוניות הושמטו אזורים מרכזיים בתוך שטחי הצילום, בהם גם אזור הקריה ובסיסי צבא נוספים. בשנים האחרונות נצפו מכוניות צילום של גוגל גם מעבר לקו הירוק; בין היתר ביישובים אלקנה, אריאל, שערי תקווה ואורנית.

בינואר 2016 החלה חברת גוגל להציג גם את שביל ישראל.

בספטמבר 2022 החלה גוגל לצלם מחדש בישראל. בין היישובים כוללים את: אילת, אשדוד, אשקלון, באר שבע, דימונה, חדרה, חיפה, ירושלים וערים רבות נוספות.

ביקורת
------

לצד הביקורת החיובית שעוררה היוזמה של גוגל, הושמעו טענות בגין הפרת פרטיות המצולמים, איסוף מידע אודות אנשים (גוגל אף הודתה בכך), וצילום ללא אישור. בשל העובדה שהתמונות מצולמות באופן אוטומטי בכל מקום בו ניידת הצילום עוברת, קיימות בשירות תמונות ייחודיות רבות, שזכו לתשומת לב ציבורית, ביניהן תמונות טופלס, עירום, ואף יחסי מין. במקרים מסוימים, גוגל אף חויבה לפצות את המצולמים.

מעבר לכך, צילומים מתוכננים של השירות חוללו סערה עקב מיקומם הבעייתי, בין אם עקב צילום מבני ביטחון מסווגים, ובין אם מדובר במקומות שלא נהוג לצלמם כלל, דוגמת חוף הנודיסטים הולובר, שצולם לכל אורכו, על שלל מתרחציו העירומים. בעקבות דיונים אלו, במדינות מסוימות הצילומים אכן בוטלו, בין אם בעקבות החלטת החברה או בעקבות החלטת המדינה.

ראו גם
------

* פנורמיו
* כיסוי גוגל תצוגת רחוב
* GeoGuessr

קישורים חיצוניים
----------------

ויקישיתוף מדיה וקבצים בנושא **גוגל תצוגת רחוב** בוויקישיתוף
* 

* אתר האינטרנט הרשמי של גוגל תצוגת רחוב (בשפות מרובות)
* אתר השירות
* ניצן סדן, ניידות גוגל אוספות מידע פרטי מרשתות פתוחות, באתר ynet, 15 במאי 2010
* תצוגת רחוב בגוגל ארת', google map, גוגל מפה, תצוגת רחוב
* מיה אפשטיין, גוגל סטריט וויו בישראל: החיים שלכם לעיני המצלמות, באתר TheMarker‏, ‏20 באפריל 2012
* אתר למנויים בלבד איתן לשם, הרובוט של גוגל נתקל בעצמו, וזה בעיקר מצחיק אבל גם קריפי, באתר הארץ, 22 באפריל 2019

הערות שוליים
------------

1. ↑  Google to pay $7 million to US states for Wi-Fi eavesdropping, PC WORLD
2. ↑  ענבל בורנצוויג, גוגל סטריט ויו בישראל: "נצלם רק במרחבים ציבוריים; נטשטש פרצופים ולוחיות זיהוי", באתר TheMarker‏, 12 בספטמבר 2011
3. ↑  דניס ויטצ'בסקי‏, גוגל סטריט וויו: עכשיו בישראל, באתר וואלה!‏, 19 באפריל 2012
4. ↑  רועי גולדנברג, ‏גוגל Street View מגיע לערים ואתרים נוספים בישראל, באתר גלובס, 17 בינואר 2013
5. ↑  Where We’ve Been & Where We’re Headed Next
6. ↑  חדש: לטייל בשביל ישראל ב-Google Street View, באתר ynet, 24 בינואר 2016
7. ↑  יובל מן, הצטרפנו למכונית של גוגל סטריט וויו בהריסות של תל אביב, באתר ynet, 11 בספטמבר 2022
8. ↑  אתר למנויים בלבד גוגל מודה: שירות סטריט וויו הפר פרטיות כאשר אסף מידע על אנשים, באתר TheMarker‏, 13 במרץ 2013
9. ↑  לילה אודינייב, ‏התמונות המשעשעות של גוגל סטריט וויו בישראל, באתר ‏מאקו‏, 20 באפריל 2012
10. ↑  אתר למנויים בלבד גוגל תפצה אישה שצולמה עם חזה חשוף על ידי מצלמות סטריט וויו, באתר TheMarker‏, 1 בנובמבר 2014
11. ↑  יוסי גורביץ, גוגל מקפיאה את פרויקט סטריט ויו בגרמניה: תפסיק לצלם את הרחובות, באתר כלכליסט, 11 באפריל 2011

| art=Google |
| --- |
| מייסדים: לארי פייג' • סרגיי ברין • מנכ"ל: סונדאר פיצ'אי • יושב ראש: אריק שמידט |
| חברות קשורות | חברת אם: אלפאבית • חברת בת: גוגל ישראל |
| מנועי חיפוש | מנוע חיפוש • תמונות • וידאו • חדשות • ספרים • סקולר • טיסות |
| מערכת הפעלה | לסלולרי ולטאבלט: אנדרואיד ‏| למחשב: Chrome OS ‏‏(Chromium OS)‏‏ | לטלוויזיה: ‏ Google TV • Android TV ‏ | למכשירים לבישים: Wear OS ‏ | בפיתוח: פוקסיה |
| דפדפן | כרום (כרומיום) |
| מפות וצילומים | מפות • תצוגת רחוב • Google Art Project ‏• Google Earth •‏ Google Views •‏ Google Lens |
| דוא"ל ורשת חברתית | Gmail ‏• Google+‎ • קבוצות ‏ |
| סמארטפונים ומחשבים | גוגל נקסוס ‏ • Chromebook

|  |  |
| --- | --- |
| פיקסל | Chromebook Pixel ‏• פיקסל (טלפון חכם) • פיקסל C |

 |
| שרותי רשת, ענן, תוכנה ואפליקציה | תרגום • יומן • YouTube ‏• YouTube Premium ‏• Blogger •‏ Sites ‏• Trends ‏• Google Analytics ‏ • כונן • Google Cloud Platform ‏• Cloud Print • סימפליפיי • Google Voice •‏ Google Play ‏• Hangouts ‏• Google Allo ‏• Google Duo • ‏ Gboard • ‏ Google Photos • ‏ Google Assistant • ‏ Google Contacts •‏ Google Fonts |
| בריאות | Google Fit |
| שרותי פרסום | AdWords • פרטנרס • AdSense ‏ • DoubleClick |
| קוד, פורמט, אלגוריתם ושפת תכנות | Go ‏• Google Web Toolkit •‏ PageRank • ‏ WebM • SPDY ‏• Kubernetes ‏• V8 • ‏ AngularJS ‏• GFS ‏• Carbon •‏ Dart |
| שונות | גיגול • Blackle •‏ Google Fiber • שיחות לעובדי גוגל • שרבוט גוגל • ‏ reCAPTCHA • גוגלפלקס • ‏ Google I/O • ‏ VirusTotal •‏ Waze • ‏ G Suite • ‏ גוגל לונאר אקס פרייז • ‏ Google Arts & Culture •‏ Google Classroom ‏• קיץ הקוד של גוגל • ‏ גרף הידע • ‏ מודו

|  |  |
| --- | --- |
| שירותים שנסגרו | Knol •‏ iGoogle ‏• גוגל רידר • גוגל דסקטופ • גוגל באז • Orkut • פיקאסה • ‏ Google Now ‏• פנורמיו ‏• גוגל טוק |

 |
| אישים | יוסי מטיאס  • מאיר ברנד • אריק שמידט • אל גור • פול אוטליני • ריי קורצווייל • רות פורת • סונדאר פיצ'אי • שירלי טילמן • סוזן ווייציצקי

|  |  |
| --- | --- |
| מייסדים | לארי פייג' • סרגיי ברין |

 |
| הלוגו של חברת גוגלאודות סמליל גוגל |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16644706t (data)
* GND: 7696748-7
* LCCN: no2012108984
* SUDOC: 166106437
* VIAF: 257438348
* WorldCat (עם VIAF): 257438348

 |